Diari Oficial de la Generalitat Valenciana


Sumari del DOGV 3304, del 10-08-1998 (1998/6139)

RESOLUCIÓ de 9 de juliol de 1998, de la Direcció General d'Indústria i Energia per la qual s'autoritza administrativament i s'aprova a Iberdrola, SA el Projecte d'Execució d'Ampliació de la Subestació Transformadora de 132/20 kV denominada ST Benferri (València).
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3304

Data del DOGV
:   10-08-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/6139


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 9 de juliol de 1998, de la Direcció General d'Indústria i Energia per la qual s'autoritza administrativament i s'aprova a Iberdrola, SA el Projecte d'Execució d'Ampliació de la Subestació Transformadora de 132/20 kV denominada ST Benferri (València). [1998/6139]
  
Vist l'expedient incoat pel Servei Territorial d'Indústria i Energia de València a instància d'Iberdrola, SA relatiu al Projecte d'Execució d'Ampliació de la Subestació Transformadora de 132/20 kV denominada ST Benferri (València).
  
Atés que la sol·licitud indicada ha seguit en el Servei Territorial d'Indústria i Energia de València la tramitació establida en el Decret 2.617/1966, de 20 d'octubre, sobre autorització d'instal·lacions elèctriques; en el Decret 2.619/1966, d'aqueixa mateixa data, sobre expropiació forçosa en matèria d'instal·lacions elèctriques, i en la Llei 54/1997, de 27 novembre, del Sector Elèctric.
  
Atés que en el període d'informació pública no s'han presentat al·legacions al projecte tècnic.
  
Vist l'informe favorable emés per l'òrgan instructor de l'expedient, de data 8 de juny de 1998.
  
Aquesta Direcció General d'Indústria i Energia, resol:
  
Primer
  
Autoritzar a Iberdrola, SA el Projecte d'Execució d'Ampliació de la Subestació Transformadora de 132/20 kV denominada ST Benferri (València); les característiques principals de les obres d'ampliació són les següents:
  
· Sistema de 132 kV: es projecta passar el sistema 132 kV de simple barra a una configuració en simple barra partida, per a això cal:
  
- Partir la barra actual soltant els ponts que hi ha entre les posicions dels transformadors T-I i T-II.
  
- Traslladar la línia l'Eliana 1 a la posició de l'actual línia Torrefiel, aprofitant per a això l'aparellatge instal·lat.
  
- La posició que deixa lliure la línia l'Eliana 1 s'actualitzarà per a la nova posició d'enllaç de barres, substituint els transformadors d'intensitat, el seccionador d'aïllament de barres, i instal·lant els terminals del cable juntament amb els parallamps autovàlvules, en un suport comú.
  
- Ampliació de l'embarrat principal en un mòdul per a donar cabuda a la nova posició de la línia Torrefiel i muntatge d'un joc trifàsic de transformadors de tensió en la segona semibarra.
  
- Instal·lació de la línia Torrefiel en la seua nova posició, amb un interruptor, terminals per a l'eixida en cable sec de la línia i parallamps autovàlvules. Els seccionadors d'aïllament costat barres i costat línia amb posada a terra, transformadors d'intensitat i el transformador de tensió capacitatiu són recuperats de posicions actuals l'Eliana 1 i Torrefiel.
  
- Instal·lació del seccionador d'aïllament de l'enllaç de barres en l'extrem de la segona semibarra, i unir amb cable sec amb la posició de l'enllaç de barres, instal·lant els terminals del cable juntament amb els parallamps autovàlvules, en un suport comú.
  
Segon
  
Aprovar el projecte d'execució, sotmetent-lo a les següents condicions:
  
1. Les obres hauran de realitzar-se d'acord amb el projecte presentat.
  
2. El termini de posada en marxa serà de 12 mesos comptats a partir de la notificació d'aquesta resolució.
  
3. El titular donarà compte de la terminació de les obres al Servei Territorial d'Indústria i Energia de València a efectes del reconeixement definitiu i l'expedició de l'acta de posada en marxa.
  
4. L'administració deixarà sense efecte aquesta resolució en qualsevol moment en què observe l'incompliment de les condicions imposades.
  
Contra aquesta resolució que no posa fi a la via administrativa podrà interposar-se un recurs ordinari davant del conseller d'Ocupació, Indústria i Comerç, en el termini d'un mes comptat a partir del dia de la notificació d'aquesta resolució, de conformitat amb allò que s'ha disposat en l'article 114 en relació amb el 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 9 de juliol de 1998.- El director general d'Indústria i Energia: José Luis Ramírez Sorribes.